רוב אסטס

רוברט אסטס (באנגלית: Rob Estes; נולד ב-22 ביולי 1963 בנורפוק, וירג'יניה) הוא שחקן אמריקאי. הוא ידוע בעיקר בשל תפקידיו כהארי וילסון בסדרת הנעורים "90210", כסמל כריס לורנצו בסדרת הפשע "מיטות נשיקה" וכקייל מקברייד באופרת הסבון "מלרוז פלייס". אסטס החל להביע לראשונה עניין בקריירת משחק כשהיה באימונים בתור גמד פעלולים. אחד מהתפקידים הראשונים שלו בתור שחקן היה בפריים טיים, באופרת הסבון "ימי חיינו" שבה שיחק את גלן גלגר בין השנים 1986 - 1987 ו-1999 - 2000. הוא זכה להכרה נרחבת לאחר שגילם את סמל כריס לורנצו בסדרה "מיטות נשיקה" (1991 - 1995). ב-1993 ביצע אסטס הופעת אורח באופרת הסבון של רשת פוקס "מלרוז פלייס" בתפקיד סאם טאולר. שלוש שנים לאחר מכן הוא שב לסדרה בתפקיד אחר, בתור המסעדן קייל מקברייד. אסטס שיחק בסדרה מ-1996 עד לביטולה ב-1999. לאחר מלרוז פלייס הוא ביצע הופעות אורח בסדרות "Providence",‏ "סוף סוף סוזן", "חוק וסדר: מדור מיוחד" ו"בנות גילמור". הוא הופיע במקביל גם בתיאטרון, ושיחק בהצגות "Same Time"‏, "Next Year"‏ (2004) ו"The Lake"‏ (2005). אסטס כיכב בסרט הטלוויזיה הקומי "להתחתן עם הילדים" (I Do, They Don't; נקרא בהתחלה Blended), שבו שיחקה גם שותפתו לשעבר במלרוז פלייס ואשתו דאז ג'וזי ביסט. הקרנת הבכורה של הסרט הייתה במרץ 2005 ברשת ABC Family. אסטס גילם את שון קול בסדרת הפשע של ABC "הראיה". הוא גילם את ניק טאונסנד בעלה המכה של נטליה בואה ויסטה בסדרה "CSI: מיאמי". בפרק ששודר בינואר 2007, דמותו נרצחה. אסטס גילם את סגן טום הוגאן, הבוס של לינדסי, בדרמת המשטרה "מועדון הרצח לנשים". ב-2008 הוא לוהק לתפקיד הארי וילסון, מנהל תיכון בוורלי וסט בסדרת הנעורים של The CW‏ "90210". הסדרה, כמו גם מלרוז פלייס, היא ספין-אוף לסדרה המקורית משנות ה-90 "בוורלי הילס 90210". בינואר 2010 אסטס דיווח לתקשורת שאינו ייקח חלק בעונה השלישית של 90210: "זוהי העונה האחרונה שלי ב-90210, ואני מאחל לסדרה, לשחקנים ולצוות רק טוב. אני מצפה לבלות זמן עם ילדיי, לבחון הזדמנויות אחרות" לדבריו. אסטס בוגר "תיכון סנטה מוניקה" ו"אוניברסיטת דרום קליפורניה". ב-1992 הוא נישא לשחקנית ג'וסי ביסט, חברת צוות נוספת במלרוז פלייס. ב-2005 השניים נפרדו, לאחר שעזב את ביתם בסיאטל לבקשת אשתו. הם הביאו לעולם שני ילדים, מסון טרו (21 ביולי 1999) ומאיה רוז (14 באפריל 2002). בינואר 2006 הזוג הודיע לתקשורת על כוונתם להתגרש. ב-15 ביוני 2010, נישא אסטס למורה והגולשת ארין בולטה. ב-29 באפריל 2011 נולד בנם המשותף. מתגורר במחוז אורנג', קליפורניה. Phantom of the Mall: Eric's Revenge‏ (1989) איך להשיג דייט בקווינס (2006) Hello Herman‏ (2012) מכתבי אהבה לחג המולד (2014) - סרט טלוויזיה מכתבי אהבה: שוב בבית (2017) - סרט טלוויזיה I'll Be Watching‏ (2018) - סרט טלוויזיה אחרי שהתנגשנו (2020) אחרי ש... הגענו לסוף הטוב (2022) אחרי ש...הכל נגמר (2023) אסון יפהפה (2023) חתונה יפהפייה (אנ') (2024) CBS Schoolbreak Special‏ (1986) ימי חיינו (1986 - 1987; 1999 - 2000) Phantom of the Mall: Eric's Revenge‏ (1989) מיטות נשיקה (1991 - 1995) מלרוז פלייס (1993; 1996-1999) סוף סוף סוזן (1999 - 2000) Providence‏ (2000) The Evidence‏ (2006) CSI: מיאמי (2006 - 2007) מועדון הרצח לנשים (2007 - 2008) 90210 (2008 - 2010) קשיחות הכרחית (2012) CSI סייבר (2015) המפענחת: פשעים חמורים (2017) משמרת לילה (2017) Daytime Divas‏ (2017) אהבה מפורסמת (2018) כשהלב קורא (2019) מדיה וקבצים בנושא רוב אסטס בוויקישיתוף רוב אסטס, ברשת החברתית אינסטגרם רוב אסטס, במסד הנתונים הקולנועיים IMDb (באנגלית) רוב אסטס, באתר AllMovie (באנגלית) רוב אסטס, במסד הנתונים הקולנועיים KinoPoisk (ברוסית) סלבס nana10, טעות בזיהוי , באתר nana10‏, 13 באפריל 2009